Viborger Samler, 1848-03-02
Kølner Zeitung supplerer Efterretningerne fra Belgien. Fra det Øieblik, da de foran Guizots Hotel opstillede Tropper – uden foregaaende Advarsel, gave 2 skarpe Ladninger efter hinanden - fra dette Øieblik kan man datere Revolutionen. - Den 24de, Kl. 9 om Formiddagen indfandt flere Adjutanter sig paa forskjellige Puncter af Kampen, svingede et hvidt Lommetørklæde og forlangte Gehør. Jeg er – sagde enhver af dem – Adjutant hos Marschal Bugeaud, der er udnævnt til Statholder i Paris. Marschallen vil ikke udgyde Borgerblod; han har befalet Tropperne at trække sig tilbage; han opfordrer Folket til at gjøre det samme. Paa nogle Puncter raabes: "Leve Linien, leve Nationalgarden; men i de revolutionaire Districter St. Martin, St. Antoine, St. Denis raabes: Vi ville ikke have Marschal Bugeaud!" – Kl. 11. Et truende Tog bevæger sig imod Tuilerierne. - Kl. 3 1/2. Stormklokkerne lyde; Tuilerierne stormes. Saavidt Efterretningerne fra Brüssel og Køln. - Af "Börsenhalles Pariserblade ere de fleste udeblevne. Derimod meddeler "Børsenh. Correspondent følgende Efterretninger fra den 24de om Eftermiddagen: Kl. 12 1/2 (d. 24de) forlod Kongen Tuillerierne og overlod sin Aftakkelse til sin Svigerdatter - Enkehertuginden, af Orleans. Hun begav sig med sine tvende Sønner tilfods til de Deputeredes Kammer. Hun ledsagedes af Ordonantsofficierer, simple Nationalgardister og flere Deputerede af Oppositionen, hvoriblandt Dupin og Lacrosse. (Efter en anden Beretning ledsagedes Enke hertuginden ogsaa af sin Svoger Hertugen af Nemours.) I Kammeret vare 300 Medlemmer tilstede. Hertuginden satte sig paa en Lænestol, ved Foden af Tribunen. Dupin besteg Tribunen og meddeelte Kammeret, at Kong Ludvig Philip havde aftakket, og at han overdrog sin Magt, til Greven af Paris og dennes Moder – som Regentinde. Tre hundrede Deputerede raabte: "Leve Louis Philippe! Leve Regentinden, Men flere Deputerede - hvoriblandt Legitimisterne Larochejacquelin og Genoude raabte: "Dertil har De ingen Ret!" Fra Tribunerne løde flere Stemmer: "Det er for sildigt. Det er en Comoedie." - Cremieur forlanger en provisorisk Regjering. Tribunerne raabe: "Bravo! Bravo!" – Odilon træder i dette Øieblik ind, bestiger Tribunen, og erklærer: "at nu kunde kun Hertuginden af Orleans's og Greven af Paris's Regjering standse Blodbadet. Alle de Deputerede tilklappe bifald; men i samme Moment udstikke Qvinder af Folket den trefarvede Fane fra Tribunerne. Hele Halvkredsen fyldtes med Blousemænd, væbnede med Flinter og Sabler. Under disses Beskyttelse betræder Ledru-Rollin Tribunen og forlangte under Tribunernes lydelige Raab Jndsættelsen, af en provisorisk Regjering. Lamartine taler i samme Aand og stiller et lignende Andragende. Blousemændene trænge ind paa de Deputerede og lægge an paa dem. - Sauget forlader Præsidentstolen, der indtages af Dupont de Eure." Efterretningerne fra England stemme hermed overeens. Men efter disse skal den provisoriske Regjering bestaae af Lamartine, Ledru-Rolin, A. Marrast, OdilonBarrot, Marie, Arago, Garnier=Pages, Louis Blane, Secretair. Efter Stormen paa Tuilerierne fraterniserede Tropperne med Folket, og denne Omstændighed afgjorde Kampen. Antallet af de Faldne ved Palais Royal, Kongens Privateiendom, der blev stukket i Brand, og Tuilerierne anslaaes til 500 Md.